stanford-oval/wikipedia huggingface dataset:
Psykokinesia
Nimitys

Telekinesia-käsitteen (tele-, ’kauko-/etä-’; kineettinen, ’liikkumista koskeva’) otti käyttöön vuonna 1890 brittiläinen Frederic William Henry Myers, joka oli yksi psyykkisen tutkimuksen seuran, Society for Psychical Researchin perustajista. Psykokinesia-nimityksen (psyko-, ’mieli-’) otti käyttöön amerikkalainen kirjailija Henry Holt vuonna 1914. Psykokinesian käsite levisi yleiseen kielenkäyttöön Holtin ystävän, parapsykologi J. B. Rhinen kautta.
Tyypit

Psykokinesia jaetaan kahteen pääluokkaan. Makropsykokinesiassa, johon kuuluvat esimerkiksi Geller-ilmiö, levitaatio ja esineiden liikuttaminen, ilmiö on paljain silmin selkeästi havaittavissa. Mikropsykokinesiassa, jota ovat muun muassa esineiden kemiallisen rakenteen muuttaminen, muutoksia ei voi havaita ilman teknisiä apuvälineitä.
Fiktiossa

Psykokinesia on suosittu aihe kirjallisuudessa ja populaarikulttuurissa. Aihetta on käsitellyt esimerkiksi H. G. Wells novellissaan "The Man Who Could Work Miracles" (1911), josta uusin elokuvasovitus on Bruce – taivaanlahja (2003). Näytelmäkirjailija William Shakespearen näytelmän Myrsky velho Prospero nostattaa psykokoneettisillä kyvyillään myrskyn. Kauhukirjailija Stephen Kingin romaanissa Carrie (1974) koulutyttö kostaa kiusaajilleen psykokineettisten voimiensa avulla. Psykokinesiaa on kuvattu myös esimerkiksi Star Trek -tieteisfiktiossa sekä Tähtien sota -elokuvien jedien "voiman" lähteenä.
Roolipeli "Morrowwindissä" voi napata esineitä telekinesian avulla. Ryhmä-X-sarjakuvissa ja elokuvissa esiintyvällä Jean Greyllä on psykokinesian lisäksi telepaattisia voimia. Katsuhiro Otomon luomassa Akira-mangassa telekinesialla on merkittävä rooli. Televisiossa psykokinesiaa on nähty muiden muassa yhdysvaltalaisissa sarjoissa Supernatural, Heroes ja 4400 sekä japanilaisessa sarjassa Pokémon. Lisäksi esiintyy kykynä psykokinesia peleissä BioShock ja EarthBound. Psykokinesia on keskeinen elementti televisiosarjoissa Siskoni on noita ja Stranger Things.
Elokuvassa Vuohia tuijottavat miehet koulutetaan Yhdysvaltojen armeijan erikoisosasto, joka erikoistuu harjoituksissa psykokinesiaan ja selvänäköön. Elokuvan päähenkilö saa ajatuksen voimalla vuohen sydämen räjäytettyä, arvaa esineen kätköpaikan ja osaa suunnistaa.
Taikuudessa

Jotkut taikurit pystyvät huijaamaan katsojat uskomaan taikurin psykokineettisiin voimiin. Kuuluisa esimerkki on lusikoita ajatuksen voimalla taivutellut Uri Geller. Valvotuissa oloissa ei kukaan ole sellaisiin henkisiin voimannäytteisiin kyennyt, vaikka tutkimuksia on järjestetty useita ja onnistumisesta on luvattu miljoonapalkkio.
Todellisessa maailmassa

Esineiden siirtely tai muovaaminen ajatuksen voimalla on fysiikan lakien kannalta ongelmallista. Painovoima on hyvin heikko perusvuorovaikutus, ja sitä voi hyödyntää vain asioiden vetämiseksi, ei niiden työntelemiseksi tai nostelemiseksi. Myöskään sähkömagneettisen vuorovaikutuksen avulla ei esinettä voi työntää, ja heikko ja vahva ydinvoima toimivat vain hyvin lyhyillä etäisyyksillä atomitasolla. Toinen psykokinesian ongelma on siinä, mistä esineiden siirtelyyn tarvittava energia saadaan. Ihminen voi tuottaa vain yhden viidesosahevosvoiman, joka ei riitä painavien esineiden siirtelyyn.
Psykokinesiaa voi jäljitellä teknologian avulla kytkemällä päähän sensoreita, jotka lukevat aivoaaltoja, ja niitä tulkitsemalla tietokone sitten liikuttaa laitetta. Edellytys on, että tietokoneelle opetetaan, mitkä aivoaallot vastaavat mitäkin tarkoitusta. Menetelmän avulla on saatu halvaantuneita ihmisiä kommunikoimaan ajatuksensa voimalla. Jos menetelmä joskus onnistutaan yhdistämään sähkömagneettien avulla aikaansaatuun levitaatioon, syntyy illuusio esineiden liikuttelusta ajatuksen voimalla. Esineiden koostumuksen muuttaminen menetelmällä voisi teoriassa onnistua esimerkiksi ohjelmoitavien nanorobottien avulla.
Skotlannin 3. divisioona

| Skotlannin 3>  divisioona |
| --- | --- |
Laji:  Jalkapallo
Maa(t):   Skotlanti
Perustettu:  1923
Lopetettu:  2013
Seuraaja:  Kakkosliiga
Sarjataso:  4
Ylempi taso:  Skotlannin 2. divisioona
Alempi taso:  ei alempaa sarjatasoa
Skotlannin 3. divisioona (engl. Scottish Football League Third Division) oli Skotlannin jalkapallon neljänneksi korkein sarjataso ja Scottish Football Leaguen kolmanneksi korkein taso.
Divisioona perustettiin alun perin 1923, jolloin se oli Skotlannin kolmanneksi korkein sarjataso. Sarja lopetettiin vain kolmen kauden jälkeen. 3. divisioona perustettiin uudestaan 1946 ja sitä pelattiin vuoteen 1955 asti. Neljänneksi korkeimpana sarjaportaana sarja oli vuosina 1994-2013. Sarjan voittaja nousi suoraan 2. divisioonaan ja sijoille 2–4 sijoittuneet karsivat toisesta paikasta 2. divisioonan toiseksi viimeisen kanssa. Sarjasta ei voinut pudota, mutta seura voitiin erottaa, jos se jäi viimeiseksi kahdesti peräkkäin.
Vuonna 2013 tehdyn sarjauudistuksen myötä Skotlannin jalkapallon neljä korkeinta sarjatasoa yhdistettiin Scottish Professional Football Leagueksi, jolloin Kakkosliiga korvasi 3. divisioonan kolmanneksi korkeimpana sarjatasona.
Puerto López

Puerto Lópezin lippu, Meta
Puerto Lópezin vaakuna
Colombia - Meta - Puerto López
Jokimaisemaa Puerto Lópezissa
Puerto López on kunta Metan departementissa Kolumbiassa. Se sijaitsee 206 kilometrin päässä Bogotásta. Matkaa Villavicencioon, departementin pääkaupunkiin on 83 kilometriä. Naapurikuntia ovat muun muassa Puerto Gaitán, departementin pääkaupunki Villavicencio, San Carlos de Guaroa, San Martín ja Casanare. Maasto on mäkistä, mutta alueelta löytyy myös tasankoa. Kunnassa sijaitsee useita jokia, muun muassa Metajoki, joka on osa Orinocojokea. Kunnassa arvellaan asuvan yli 33.000 asukasta. Enemmistö asukkaista on miehiä.
Historia ja talous

Puerto López perustettiin vuonna 1937. Kunnan oikeudet se sai vuonna 1955. Kunnan talous nojaa pääasiassa maa- ja karjatalouteen, kalastukseen ja palveluihin.
Ilmasto

Puerto López kuuluu trooppisen ilmaston vyöhykkeeseen. Keskilämpötila on 26,8 astetta. Vuosittain sataa 2611 millimetriä. Kesäkuu on sateisin kuukausi.
Nähtävyydet

Kunnassa järjestetään melojien kunniaksi festivaaleja (El Festival del Canoero) ja kulttuuritapahtumia, joissa juhlitaan tasankoalueiden (los llanos) kulttuuria. Keskuspuistossa sijaitsee kirjasto ja folkloriikkaan erikoistunut akatemia. Miguel Roa Ireguin suunnittelema raudasta tehty obeliski on kunnan tärkeimpiä nähtävyyksiä.
Aiheesta muualla

Kuvia tai muita tiedostoja aiheesta Puerto López Wikimedia Commonsissa
Erkon Pokaali

| Erkon Pokaali |
| --- | --- |
Kilpailupaikka:  Vermo
Maa:   Suomi
Perustettu:  1978
Matka:  2100 m
Rotu:  Kylmäveriset
Sukupuoli:  Oriit/ruunat, tammat
Ikä:  4–12-vuotiaille
Kilpailuennätys:  21,5a Polara 2017
Voitokkain hevonen:  Viesker ja Järvsöfaks, 4 voittoa
Voitokkain ohjastaja:  Kaarlo Ahokas, 4 voittoa
Ensimmäinen palkinto:  15 000 €
Erkon Pokaali on Vermossa vuodesta 1978 ajettu kylmäveriravureiden suurkilpailu, jonka paikka kilpailukalenterissa on vakiintunut Finlandia-raveihin. Se on nimetty kolminkertaisen ravikuninkaan Erkon (1944-1972) mukaan.
Erkko oli kilpaurallaan tunnettu sitkeydestään ja hurjasta kirikyvystään. Sen saavutukset kilparadalla hakevat vertaistaan, ja vain Vonkaus on saavuttanut urallaan enemmän voittoja. Erkko voitti urallaan 245 kertaa Suomessa, parhaimmillaan 50 voittoa vuodessa. Erkko oli varsinkin pitkien matkojen erikoisosaaja, ja sen 3000 metrin SE olikin voimassa 18 vuotta.
Lisäksi se kilpaili Ruotsissa parhaita lämminverisiä, mm. aikansa huipputamma Frances Bulwarkia vastaan. Ruotsin voitot mukaan lukien Erkon voittomäärä on 250.
Erkon Pokaali -kilpailu perustettiin Erkon omistaja, valmentaja ja ohjastaja Olof Westerlundin aloitteesta, sillä hän halusi olla mukana kehittämässä suomenhevosten arvokilpailuja. Westerlund lahjoitti kilpailuun palkinnoksi Erkon voittamia pokaaleja, jotka sai kolmen vuoden jaksolla pysyvästi omakseen nopeimman ajan tehnyt voittaja. Kolmivuotiskausilla pokaalin voittivat Olle (1978-1980), Paavin Poika (1981-1983), Ruutu Poika (1984-1986) ja Alm Svarten (1987-1989). Talvella 2011 menehtynyt Westerlund oli mukana palkitsemassa lähdön voittajaa syksyyn 2010 saakka.
Lähdeluettelo

↑  Erkko yh 1036 - Sukuposti www.sukuposti.net. Viitattu 5.2.2021. (englanniksi)
1 2  Ilkka Salokangas: Kaikkien aikojen kuninkuusravit, s. 34-35.  Suomen Hevosurheilulehti Oy, 2006.
1 2  Ravimaailma: Finlandia-ajo pähkinänkuoressa www.ravimaailma.fi. Suomen Hippos ry. Viitattu 5.2.2021.
↑  Saranpää, Kyösti: Olof Westerlund. Hevosurheilu, 25.2.2011.
↑  Hämäläinen, Jarno: I.P. Lento ajoitti laukan oikein. Hevosurheilu, 8.9.2010.
↑  Lähtölaukka ei masentanut Ollea. Hevosurheilu, 21.5.1980.
↑  Huippuhevoset kamppailevat Erkon Pokaalista. Hevosurheilu, 4.5.1978.
↑  Jatkuuko alkutalven ruunavalta?. Hevosurheilu, 3.4.1987.
↑  Vekseli vastaan Vireeni. Hevosurheilu, 13.4.1987.
↑  Paavin Poika kävi lähdössä kuumana. Hevosurheilu, 23.4.1986.
↑  K. K. Kössi laukkasi Alm Svartenin rinnalta. Hevosurheilu, 5.4.1989.
↑  Sukuposti: Erkon Pokaalin kunniataulukko 1978-2020 http://www.sukuposti.net. Viitattu 5.2.2021.
Semjon Timošenko
Aiheesta muualla

Kuvia tai muita tiedostoja aiheesta Semjon Timošenko Wikimedia Commonsissa
Elämän uhkapeli

| Elämän uhkapeli> Becky Sharp |
| --- | --- |

Ohjaaja:  Rouben Mamoulian
Käsikirjoittaja:  Francis Edward Faragoh
Perustuu:  Langdon Mitchellin näytelmään ja William Makepeace Thackerayn romaaniin
Tuottaja:  Kenneth MacGowan Rouben Mamoulian
Säveltäjä:  Roy Webb
Kuvaaja:  Ray Rennahan
Leikkaaja:  Archie Marshek
Tuotantosuunnittelija:  Wiard Ihnen
Pääosat:  Miriam Hopkins Frances Dee Cedric Hardwicke
Valmistustiedot
Valmistusmaa:  Yhdysvallat
Tuotantoyhtiö:  RKO Pictures
Levittäjä:  RKO Pictures Netflix
Ensi-ilta:  28. kesäkuuta 1935 Suomi: 2. elokuuta 1936
Kesto:  83 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Elämän uhkapeli (Becky Sharp) on Rouben Mamoulianin ohjaama yhdysvaltalainen draamaelokuva vuodelta 1935.  Se perustuu William Makepeace Thackerayn romaaniin Turhuuksien turuilla ja Langdon Mitchellin siitä kirjoittamaan näytelmään Becky Sharp. Pääosaa näytteli Miriam Hopkins.
Elämän uhkapeli muistetaan ennen kaikkea siitä, että se oli ensimmäinen Technicolorin uudella 3-komponenttijärjestelmällä kuvattu pitkä elokuva. Varsinkin alun tanssiaiskohtauksen värienkäyttöä kehutaan usein ylistävin sanoin. Vaikka elokuva ei tuottanutkaan kovin hyvin, se tuotti kuitenkin sen verran, että muutkin studiot vakuuttuivat uudesta järjestelmästä, vaikka se lisäsikin kustannuksia noin kolmanneksella. Elokuvan alkuperäiset kopiot ovat tuhoutuneet ja ennen sen restaurointia vuonna 1985 siitä oli nähtävillä vain Cinecolorin 2-komponenttiversio ja rajusti leikattu mustavalkoversio.
Rooleissa

| 0 | 1 | 2 |
| --- | --- | --- |
|  Miriam Hopkins  | … |  Becky Sharp   |
|  Frances Dee  | … |  Amelia Sedley   |
|  Cedric Hardwicke  | … |  Steynen markiisi   |
|  Billie Burke  | … |  lady Bareacres   |
|  Alison Skipworth  | … |  neiti Crawley   |
|  Nigel Bruce  | … |  Joseph Sedley   |
|  Alan Mowbray  | … |  Rawdon Crawley   |
|  G.P. Huntley  | … |  George Osborne   |
|  William Stack  | … |  Pitt Crawley   |
|  George Hassell  | … |  sir Pitt Crawley   |
|  William Faversham  | … |  Wellingtonin herttua   |
|  Charles Richman  | … |  kenraali Tufto   |
|  Doris Lloyd  | … |  Richmondin herttuatar   |
|  Colin Tapley  | … |  kapteeni William Dobbin   |
|  Leonard Mudie  | … |  Tarquin   |
Palkinnot

Oscar-ehdokkuudet:
paras naispääosa – Miriam Hopkins
Aiheesta muualla

Elämän uhkapeli Internet Movie Databasessa (englanniksi)
Heidi Kackur

Heidi Kackur (s. 31. lokakuuta 1978) on suomalainen jalkapalloilija.
Kackur on urallaan pelannut Norrvalla FF:ssä, ruotsalaisessa Malmö FF:ssä ja FC Unitedissa, jossa hän voitti Suomen cupin 2001 ja mestaruuden 2002. Kackur on pelannut Suomen naisten jalkapallomaajoukkueessa 48 maaottelua, joissa hän on tehnyt 12 maalia. Hän oli myös mukana Suomen joukkueessa 2005 EM-kisoissa ja pelasi kaikissa otteluissa.
Heidi Kuusisto

Heidi Kuusisto (s. 11. joulukuuta 1988 Rauma) on suomalainen pesäpalloilija. Hän edusti urallaan Superpesiksessä Rauman Feraa ja Porin Pesäkarhuja. Kuusisto saavutti urallaan kolme SM-hopeaa kaudella 2008, kaudella 2010 ja kaudella 2013 sekä viisi SM-pronssia kaudella 2006, kaudella 2009, kaudella 2011, kaudella 2012 ja kaudella 2014. Kuusisto pelasi urallaan kaksi naisten Itä-Länsi-ottelua kausina 2010 ja 2011. Kuusisto oli Superpesiksen lyöjäkuningatar kaudella 2010 82:lla lyödyllä juoksulla. Kuusisto pelasi urallaan 232 Superpesiksen runkosarjaottelua. Näissä hän löi seitsemän kunnaria ja 433 tavallista juoksua, toi 35 juoksua ja keräsi 715 kärkilyöntiä. Kuusisto pelasi 102 Superpesiksen ylemmän loppusarjan ottelua. Näissä hän löi kaksi kunnaria ja 147 tavallista juoksua, toi 11 juoksua ja keräsi 283 kärkilyöntiä.
Skotlannin 2. divisioona

| Skotlannin 2>  divisioona |
| --- | --- |
Laji:  Jalkapallo
Maa(t):   Skotlanti
Perustettu:  1893
Lopetettu:  2013
Seuraaja:  Ykkösliiga
Sarjataso:  3
Ylempi taso:  1. divisioona
Alempi taso:  3. divisioona
Skotlannin 2. divisioona (engl. Scottish Football League Second Division) oli Skotlannin jalkapallon kolmanneksi korkein sarjataso ja Scottish Football Leaguen toiseksi korkein sarjataso.
2. Divisioona perustettiin vuonna 1893. Vuoteen 1975 asti se oli Skotlannin toiseksi korkein sarjataso. Kaudeksi 1975–1976 sarjoja järjesteltiin uudestaan ja vanhojen 1. ja 2. divisioonan tilalle tuli valiodivisioona, 1. divisioona ja 2. divisioona.
Vuonna 2013 tehdyn sarjauudistuksen myötä Skotlannin jalkapallon neljä korkeinta sarjatasoa yhdistettiin Scottish Professional Football Leagueksi, jolloin Ykkösliiga korvasi 2. divisioonan kolmanneksi korkeimpana sarjatasona.
Putouksen parhaat

| Putouksen parhaat |
| --- | --- |

Tyyli:  viihde
Kestoaika:  21 minuuttia
Pääosissa:   Joonas Nordman  Kari Ketonen 
Alkuperämaa:   Suomi
Verkko:  MTV3
Esitetty:  12. kesäkuuta – 4. heinäkuuta 2021
Jaksoja:  6
Tuotanto
Tuottaja(t):  Miia Lehtinen
Vastaava(t) tuottaja(t):   Olli Haikka  Tomi Paajanen  Miia Lehtinen  Joonas Nordman  Hanna Kortti (MTV) 
Ohjaaja(t):  Joonas Nordman
Käsikirjoittaja(t):   Kari Ketonen  Joonas Nordman  Fanni Mikkonen 
Leikkaaja(t):   Jussi Kärnä  Henkka Streng 
Lavastaja(t):  Sari-Maria Saaristola
Tuotantoyhtiö(t):  Yellow Film & TV
Aiheesta muualla
Elonet
Putouksen parhaat on kesällä 2021 MTV3-kanavalla esitetty kuusiosainen koosteohjelma viihdeohjelma Putouksen kahdestatoista ensimmäisestä tuotantokaudesta. Ohjelman juonsivat Joonas Nordman ja Kari Ketonen.
Jaksot

| Jakso | Jakson nimi | Ensiesitys MTV3:lla | Katsojaluvut |
| --- | --- | --- | --- |
| 1 | Mie romahan! | 12. kesäkuuta 2021 |  |
| 2 | Haittaakse? | 19. kesäkuuta 2021 | 205 000  |
| 3 | Soijaa pukkaa! | 26. kesäkuuta 2021 |  |
| 4 | Tilanne on täysin hallinnassa! | 2. heinäkuuta 2021 |  |
| 5 | Tää oli kiusallista! | 3. heinäkuuta 2021 |  |
| 6 | Ristus mikä reissu! | 4. heinäkuuta 2021 |  |
↑  Keskikatsojamäärä televisiossa jakson ensiesityspäivänä.
Aiheesta muualla

Ohjelman traileri YouTubessa
Eléni Vláchou

Eléni Vláchou (kreik. Ελένη Βλάχου, 18. joulukuuta 1912 – 14. lokakuuta 1995) oli kreikkalainen toimittaja, kolumnisti ja I Kathimeriní -sanomalehden kustantaja.
Vláchoun isä oli I Kathimeriní -lehden perustaja Geórgios Vláchos. Eléni Vláchou toimi lehden valokuvaajana ennen toista maailmansotaa. Hän raportoi esimerkiksi Berliinin olympialaisista, kirjoitti matkakuvauksia ja sai palkintoja kissakuvauksistaan.
Saksalaismiehityksen ajan lehden julkaisu oli tauolla, mutta kun lehti alkoi jälleen ilmestyä vuonna 1945, Vláchou aloitti siinä tunnetun politiikkaa käsittelevän kolumninsa nimimerkillä ”E”.
Isänsä kuoltua vuonna 1951 Vláchou alkoi kustantaa I Kathimerinía ja aloitti sen lisäksi iltapäivälehden ja kuvalehden. Lehdet tukivat maan oikeistopolitiikkaa vankkumatta mutta eivät kritiikittömästi. Kun Kreikan sotilasjuntta kaappasi vallan vuonna 1967, Vláchou lakkautti lehtensä protestiksi. Hän jatkoi juntan arvostelua, joutui kotiarestiin mutta karkasi Lontooseen. Sieltä käsin hän kävi voimakasta julkisuuskampanjaa diktatuuria vastaan.
Powermonger

| Powermonger |
| --- | --- |
Kehittäjä:  Bullfrog Productions
Julkaisija:  Electronic Arts
Suunnittelija:  Peter Molyneux
Ohjelmoija:  Peter Molyneux, Glenn Corpes, Kevin Donkin
Julkaistu:  1990
Lajityyppi:  reaaliaikainen strategiapeli (en)
Pelimuoto:  yksinpeli
Ikäluokitus:  USK 6 
Alusta:  Amiga, Atari ST, DOS, FM Towns, Macintosh, NEC PC-9801, Sega Mega Drive, Sega CD, Sharp X68000
Jakelumuoto:  Levyke
Lisää peliartikkeleitaVideopelien teemasivulla
Powermonger (tyyliteltynä PowerMonger) on Bullfrog Productionsin kehittämä ja Electronic Artsin julkaisema strategiapeli, joka on julkaistu vuonna 1990.
Pelaaminen

Pelin perussuunnittelu ja konseptit vastaavat Bullfrogin edellisessä pelissä Populous käytettyjä, mutta sijoittaa ne sotapeliin. Pelaaja ohjaa sotaherraa 195 alueen läpi tavoitteena maailman valloitus.
Vastaanotto

CU Amiga -lehti antoi pelille arvosanaksi 95 % arvostelussaan.
Mikrobitin Niko Nirvi antoi pelin Amiga-versiolle 86 pistettä sadasta.
Aiheesta muualla

PowerMonger MobyGamesissa (englanniksi)
Powermonger Hall of Light -sivustolla (englanniksi)
Erkner

| Erkner |
| --- | --- |
 Erknerin rautatieasema
 vaakuna
 Erkner
 Koordinaatit: 52°25′N, 13°45′E 
Valtio:  Saksa
Osavaltio:  Brandenburg
Piirikunta:  Oder-Spree
Pinta-ala:  
 – Kokonaispinta-ala:  16,5 km²
Korkeus:  40 m
Väkiluku (2023)  (30.4.2023):  12 023
 – Väestötiheys:  727 as./km²
Postinumero:  15537
Suuntanumero(t):  03362
 
 www.erkner.de 
Infobox OKVirheellinen NIMI-arvo: 
Erknerin sijainti Oder-Spreen piirikunnassa. Pienemmässä kuvassa piirikunnan sijainti Brandenburgin osavaltiossa.
Erkner on kaupunki Brandenburgin osavaltiossa Saksan koillisosassa. Berliinin kupeessa sijaitsevan Erknerin elinkeinoja on muun muassa kemianteollisuus.
Maantiede

Erkner sijaitsee Pohjois-Saksan alangolla noin 25 kilometriä Berliinin keskikaupungilta kaakkoon. Kaakkoiskolkan pientä metsäaluetta lukuunottamatta Erknerin alue sijaitsee Berliinin kehämoottoritien sisäpuolella.
Historia

Varhaisin asiakirjamaininta Erkneristä on vuodelta 1579 muodossa Archenow. Vuonna 1701 paikkakunnan taloluku oli seitsemän. Kymmenen vuotta myöhemmin avattiin postilinja Berliinistä Erknerin kautta Frankfurt Oderiin. Erkner sai uutta väestöä 1700-luvun puolivälissä alkaneen muuttoliikkeen myötä. 1800-luvulla paikkakunta teollistui ja sai rautatieyhteyden 1842. Helmikuussa 1889 sen nimeksi virallistettiin Erkner. Vuonna 1905 väkiluku oli yli kolme tuhatta. Monet kehityshankkeet kaatuivat ensimmäiseen maailmansotaan. Sotien välisenä aikana väkiluku kasvoi: vuonna 1941 asukkaita oli yli 9 000. Erkneriä pommitettiin voimakkaasti 8. maaliskuuta 1944. Toisen maailmansodan jälkeen Erkner jäi Neuvostoliiton valtapiiriin. Paikkakunnalla alettiin valmistaa muun muassa muoviraaka-ainetta Trabant-henkilöautojen koreja varten. DDR:n lakkauttamisen yhteydessä Erknerin elinkeinoelämää uudistettiin. Paikkakunta sai kaupunkioikeudet 6. kesäkuuta 1998.
Kirjailija Gerhart Hauptmann asui perheineen Erknerissä 1880-luvulla ja kirjoitti siellä esikoisteoksensa Vor Sonnenaufgang. Kaupungissa toimii Gerhart-Hauptmann-museo. Erknerin vanhin kirkko on Genezareth-Kirche, joka rakennettiin 1890-luvulla ja jälleenrakennettiin toisen maailmansodan jälkeen.
Talous ja liikenne

Erknerin kemianteollisuudella on pitkät perinteet. Erknerin rautatieasema, Bahnhof Erkner, kuuluu Berliinin paikallisjunaliikenteen alueeseen.
Aiheesta muualla

Erkner, Brandenburg, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Erkner
Genezareth-kirkko
Käännös suomeksi
Sinun tähtesi, Allstar

| Sinun tähtesi, Allstar |
| --- | --- |
Kirjailija:  Jukka Parkkinen
Kieli:  suomi
Genre:  nuortenkirjallisuus, sci-fi
Kustantaja:  WSOY
Julkaistu:  1994
Ulkoasu:  sidottu
Sivumäärä:  240
ISBN:  951-0-19499-9

Seuraava:  Vanhan kulttuurin kurssi
Löydä lisää kirjojaKirjallisuuden teemasivulta
Sinun tähtesi, Allstar on Jukka Parkkisen kirjoittama nuortenkirja. Se ilmestyi WSOY:n kustantamana 1994. Teos on ensimmäinen Parkkisen kirjoittama tieteiskirja. Se on dystopia ydinkatastrofin jälkeisestä maailmasta. Tapahtumat sijoittuvat Lappiin noin 2100-luvulle. Parkkinen kirjoitti teokselle itsenäisen jatko-osan, Vanhan kulttuurin kurssi, joka ilmestyi vuonna 1996.
Aiheesta muualla

Jari Koponen: Sinun tähtesi, Allstar. Aikakone 3/1995.
Elías Samuel Bolaños Avelar

Elías Samuel Bolaños Avelar (s. 16. helmikuuta 1951) on elsalvadorilainen roomalaiskatolinen piispa. Hänet vihittiin salesiaanien papiksi 27. lokakuuta 1979 ja nimitettiin Zacatecolucan hiippakunnan piispaksi 27. helmikuuta 1998. Piispaksi vihkiminen seurasi 25. maaliskuuta. Pääkonsekraattorina toimi Miguel Obando Bravo, jota avustivat Fernando Sáenz Lacalle ja Romeo Tovar Astorga.
Powerman 5000

Powerman 5000 on bostonilainen industrial / alternative metal -yhtye, joka perustettiin vuonna 1991.
Historia

Yhtyeen perustaja on Spider One, Rob Zombien nuorempi veli. Kitaristi Adam 12 liittyi yhtyeeseen vuonna 1993 ja vuosina 1994–1995 Powerman 5000 julkaisi kaksi omakustantamaa levyä; True Force ja The Blood Splat Rating System. Albumit olivat paikallisia menestyksiä, tyyliltään rapcorea ja rockia. Edellä mainittu albumi julkaistiin uudelleen vuonna 1997 nimellä Mega!! Kung Fu Radio Dreamworks Recordsin kautta.
Vuonna 1999 Powerman 5000 julkaisi heidän tähän mennessä menestyneimmän albumin, Tonight The Stars Revolt!, 
ja se on myynyt yli miljoona kappaletta maailmanlaajuisesti. Kappaleet "When Worlds Collide" ja "Nobody's Real" olivat suosittuja radiohittejä Yhdysvalloissa. Musiikillinen tyyli oli hyvin industrial-painotteista ja raskasta.
Vuonna 2001 julkaistu jatko-osa edelliselle albumille nimeltään Anyone for Doomsday? oli myynnissä Powermanin virallisilla kotisivuilla hetken, mutta vedettiin pian pois markkinoilta syystä, että Spider One sanoi olleensa tyytymätön albumin kokonaisuuteen.
Yhtye palasi vuonna 2003 albumillaan Transform, ja albumi Destroy What You Enjoy julkaistiin vuonna 2006. Pitkän kiertueen jälkeen yhtyeen jäsenet ilmoittivat pitävänsä taukoa. Seuraavan albumin kerrottiin tulevan vuoden 2008 jälkeen ja uusi kappale "Super Villain", julkaistiin yhtyeen myspace-sivustolla.
Somewhere On The Other Side Of Nowhere julkaistiin vuoden 2009 lopussa.
Powermanin musiikkia on käytetty lukuisissa soundtrack -kompilaatioissa, sekä videopeleissä. Tunnetuimpia näistä on Shadow the Hedgehog, Tony Hawk's Pro Skater 2, Tony Hawk's Pro Skater HD ja WWE Smackdown! vs. Raw. Kappaleista "Free" ja "When Worlds Collide" on tehty karaokeversiot.
Diskografia

True Force (1994)
The Blood Splat Rating System
Mega!! Kung Fu Radio (1997) (uudelleenjulkaisu vuoden 1995 albumista)
Tonight The Stars Revolt! (1999)
Anyone For Doomsday? (2001)
Transform (2003)
The Good, The Bad, and The Ugly (2004) (kompilaatio-albumi)
Destroy What You Enjoy (2006)
Somewhere On The Other Side Of Nowhere (2009)
Copies, Clones & Replicants (2011)
Builders of the Future (2014)
New Wave (2017)
The Noble Rot (2020)
Jäsenet (nykyiset)

Spider One (Michael David Cummings) - laulu (1991-)
Rich Jazmin – kitara (2013–)
Nick Quijano – kitara (2012–)
Siggy Sjursen (Siggy 00) basso (2002–)
Adrian Ost (Ad7, Mr.7) – rummut(2002–)